Deg tmacahut n Tfunast n yigujilen, ad naf ttwabedren-d aṭas n yidgan imakunen am tala n tḥeḍriyin d tala n yiqelwacen. D sin n yidgan yeffɣen i tilawt nettaf-iten-d deg waṭas n tmucuha, tala n tḥeḍriyi tessared-d deg-s teqcict tuɣal tzad deg ccbaḥa, s kra n win i tt-yeẓran yebɣa ad tt-yaɣ, ttbut ɣef waya mi ruḥen ɣer wexxam n ugellid akken kani tt-iwala yenced-itt i zzwaǧ, yuɣ-itt. Ma yella d tala n yiqelwacen s kra n wemdan i d-yessarden deg-s yuɣal d aqelwac.